
A magyar önkormányzati reformtervezet elemző összehasonlítása nyugat-európai példákkal

A magyar önkormányzati reformok markáns változást jelentenek az ország jelenlegi közigazgatási életében. Hazánkon kívül a közelmúltban még több más európai országban is hasonló folyamatok zajlottak le az elmúlt tíz évben. A legtöbb ezek közül a skandináv államokat érintette. Svédország és Dánia már befejezte, Finnország viszont még a küszöbén áll a helyi igazgatás viszonyai rendezésének. A dolgozat ezeket a skandináv gyakorlatokat hasonlítja össze a magyar elképzelésekkel. Érintőlegesen ugyan, de áttekinti az országok közigazgatásának történelmi állomásait, mint kiindulópontokat, majd ezek után részletesebb taglalással bemutatja azok jelenlegi szerkezetét, amely a reformfolyamatok után jött létre. Kitér a vizsgált országok közigazgatásának földrajzi, vagyis a NUTS rendszer szerinti tagolására, a működésükhöz szükséges jogi háttérre, a feladataikra, valamint a financiális háttereikre. A dolgozat ezután egy saját véleményt megfogalmazó összegzéssel zárul.



